অর্থনৈতিক সঙ্কট নিয়ে ট্রাম্পের কঠোর সমালোচনায় কমলা

ওয়েবডেস্ক: আমেরিকার (US) প্রেসিডেন্ট পদে দ্বিতীয়বার বসার পর ডোনাল্ড ট্রাম্পের (Donald Trump) বিরুদ্ধে বিক্ষোভ বাড়ছে। এর আগে সাম্প্রতিক কালে ক্ষমতায় বসার পর এত কম সময়ে কোনও প্রেসিডেন্ট এভাবে বিক্ষোভের সম্মুখীন হননি। এমনটাই মত তথ্যাভিজ্ঞ মহলের। ট্রাম্পের বেপরোয়া অভিবাসন নীতি, চড়া শুল্ক চাপিয়ে বিশ্বজুড়ে অর্থনৈতিক অস্থিরতা(Economic Crisis) তৈরি, ইউক্রেনের সঙ্গে যুদ্ধে রাশিয়ার প্রতি নরম মনোভাব নিয়ে ক্ষুব্ধ আমেরিকার একটি অংশের মানুষ। গত নভেম্বরে ক্ষমতায় আসীন হয়েছেন ট্রাম্প। ইতিমধ্যেই আমেরিকায় তাঁর বিরুদ্ধে রাস্তায় নেমেছেন হাজারে হাজারে আমেরিকাবাসী। এবার আমেরিকার প্রাক্তন ভাইস প্রেসিডেন্ট কমলা হ্যারিস (Kamala Harris) ট্রাম্পের কঠোর সমালোচনা করে ধুইয়ে দিলেন।

ডেমোক্র্যাট প্রেসিডেন্ট পদপ্রার্থী কমলা হ্যারিসে ট্রাম্পের বিরুদ্ধে হেরে যান। তারপর এই প্রথম প্রকাশ্যে মুখ খুললেন। তিনি ট্রাম্পের জমানাকে আধুনিক সময়ের আমেরিকা মানুষের তৈরি সবচেয়ে বড় অর্থনৈতিক সঙ্কট বলে অভিহিত করলেন। ইমার্জ আমেরিকা নামে একটি অনুষ্ঠানে ঐতিহাসিক প্যালেস হোটেলে ট্রাম্পের প্রথম ১০০ দিনের সমালোচনা করেন কমলা। ওই অনুষ্ঠান থেকেই কমলার রাজনৈতিক উত্থান হয়েছিল। তবে কি পরের ভোটে ২০২৮ সালে প্রেসিডেন্ট পদপ্রার্থী হতে চলেছেন কমলা? এর অবশ্য বিস্তারিত জবাব দেননি তিনি।